
Atodiad B: Darparwr addysg uwch
Ffurflen Gais ar gyfer Dynodi Cwrs yn Benodol

Rhan A. Manylion llawn y darparwr addysg uwch (Paragraffau 27-29)


	Enw’r darparwr:
	

	Unrhyw enwau eraill y mae'r ymgeisydd yn gweithredu oddi tanynt:
	

	Prif gyfeiriad a chyfeiriad cyfreithiol lle y bo'n wahanol:
	

	Rhif cofrestru’r darparwr yn y DU:
	

	A yw'r darparwr wedi'i gofrestru gyda'r Comisiwn Elusennau?:
	Ydy / Nac ydy
(Dileer fel y bo'n briodol)

	Rhif y Comisiwn Elusennau: 
(os yw'n berthnasol)
	

	Math o elusen:
(lle y bo’n berthnasol)
	

	A yw'r darparwr yn destun ymchwiliad?:



	Ydy / Nac ydy
(Dileer fel y bo'n briodol)

Os yw'r darparwr yn destun ymchwiliad, rhaid iddo ddarparu dogfen ar wahân sy'n darparu manylion yr ymchwiliad(au) gan gynnwys y sefydliad sy'n cynnal yr ymchwiliad/ymchwiliadau a'r rhesymau dros yr ymchwiliad(au).



	 
	Cyswllt arweiniol y sefydliad
	Cyswllt ychwanegol y sefydliad

	Enw’r cyswllt:
	
	

	Teitl swydd:
	Rydym yn disgwyl i'r unigolyn hwn fod yn aelod o'r uwch dîm rheoli sy'n gyfrifol i'r corff llywodraethu neu gorff cyfatebol am gyflwyno'r wybodaeth fonitro. 

Bydd yr holl ohebiaeth yn cael ei hanfon at y cyswllt hwn. 
	Bydd y cyswllt hwn yn cael copi o bob gohebiaeth ac efallai y bydd ganddynt rai cyfrifoldebau dirprwyedig am gyflwyno'r wybodaeth fonitro. 

	Rhif ffôn:
	
	

	Cyfeiriad e-bost:
	
	



Rhaid i ddarparwyr nodi'r canlynol wrth gwblhau Rhannau B ac C:

· Bydd Medr yn disgwyl i'r darparwr fod â staff ar gael i drafod y cais;
· Efallai y bydd yn ofynnol i ddarparwyr gyflwyno tystiolaeth bellach i ategu'r wybodaeth yn y cais. Gall hyn arwain at oedi gyda’r cais. Bydd swyddogion Medr yn cefnogi darparwyr trwy'r broses hon;
· Ar ôl eu dynodi, mae'n ofynnol i ddarparwyr hysbysu Llywodraeth Cymru a Medr am newidiadau i'w sefyllfa yn ystod cyfnod eu dynodiad, gan gynnwys materion llywodraethu a digwyddiadau difrifol (h.y. digwyddiadau sy’n ymwneud ag ansawdd, cyllid a llywodraethu) a godwyd gyda'u prif reoleiddiwr, yr awdurdodau neu gorff dyfarnu; 
· Mae angen i ddarparwyr fod yn ymwybodol nad oes gennym fynediad at wybodaeth a gyflwynwyd i gyrff rheoleiddio neu gyhoeddus eraill ac nad ydym yn cadw’r wybodaeth hon. Gall unrhyw wybodaeth berthnasol a gyflwynwyd i sefydliadau eraill gael ei chyflwyno i ni fel tystiolaeth ar gyfer y broses hon.


Rhan B. Rhestr o gyrsiau sydd i'w dynodi ar gyfer cymorth i fyfyrwyr gan gynnwys gwybodaeth berthnasol (Paragraffau 30- 46)

	Rhestr o gyrsiau:
	Dylai’r holl wybodaeth angenrheidiol am gyrsiau gael ei chwblhau yn y tabl excel sydd wedi’i atodi yn Atodiad C. 

Dylai’r rhestr hon o gyrsiau gynnwys yr holl gyrsiau y mae’r darparwr yn dymuno iddynt gael eu dynodi.

Rhaid rhestru cyrsiau ar wahân ar gyfer pob lleoliad.

	Rheolaeth ar y cwrs:
	Dylai'r darparwr gyflwyno dogfennaeth sy'n tystio bod ganddo reolaeth ar y cyrsiau y mae'n dymuno iddynt gael eu dynodi ar gyfer cymorth i fyfyrwyr. Dylai'r dystiolaeth hon fod ar ffurf cadarnhad naill ai bod gan y darparwr bwerau dyfarnu graddau o hyd, bod ganddo gyrsiau sydd wedi'u dilysu gan gorff cydnabyddedig neu ei fod yn cyflwyno cyrsiau a gymeradwywyd gan naill ai Pearson neu Awdurdod Cymwysterau'r Alban.

Rydym yn disgwyl i'r ddogfennaeth ddangos y bydd y corff dyfarnu’n dyfarnu'r cymhwyster hyd at ddiwedd y flwyddyn academaidd gyntaf y bydd y cwrs wedi’i ddynodi ynddi. Os nad yw'r ddogfennaeth yn dangos tystiolaeth o hyn, rhaid darparu esboniad yn yr adran hon o'r ffurflen gais.





Rhan C. Mae'r ddarpariaeth a gynigir gan y darparwr o ansawdd digonol 
(Paragraffau 47-52)
	
	Rhaid i'r darparwr gynnwys datganiad yn cadarnhau bod ganddo weithdrefnau sicrhau ansawdd mewnol ar gyfer ei holl addysg:
	Dylai'r datganiad gael ei nodi yn yr adran hon o'r ffurflen. 

Bydd yn ein sicrhau bod gan y darparwr weithdrefnau sicrhau ansawdd mewnol effeithiol ar gyfer ei holl addysg.


	Rhaid i'r darparwr ddarparu dolen i'w adolygiad sicrhau ansawdd allanol diweddaraf ac unrhyw adroddiadau monitro diweddar, a gorau oll os mai adolygiad gan yr Asiantaeth Sicrhau Ansawdd ar gyfer Addysg Uwch (QAA) (neu arolygiad gan Arolygydd Ei Fawrhydi (AEF), fel y bo’n briodol) ac unrhyw adroddiadau monitro cysylltiedig yw’r rhain:
	Dylid cynnwys dolenni i'w adolygiad addysg allanol diweddaraf gan yr Asiantaeth Sicrhau Ansawdd ar gyfer Addysg Uwch (QAA) (neu arolygiad gan Arolygydd Ei Fawrhydi (AEF), fel y bo’n briodol)ac unrhyw adroddiadau monitro diweddar gan yr Asiantaeth Sicrhau Ansawdd yn yr adran hon o'r ffurflen. 

Os nad yw darparwr wedi cynnal adolygiad cydnabyddedig o fewn y chwe blynedd diwethaf, dylai naill ai ddarparu tystiolaeth i ddangos bod adolygiad ar fin cael ei gynnal neu wybodaeth sy’n cadarnhau bod ansawdd ei addysg yn bodloni’r safonau sy’n ofynnol gan y rheoleiddiwr yn y wlad y mae wedi’i leoli ynddi, yn unol â’n canllawiau. Os na all y darparwr roi’r cadarnhad hwn, dylai ddarparu data perthnasol am fyfyrwyr, cyflwyno adroddiadau arholwyr allanol, a/neu adroddiadau gan gyrff dyfarnu i ddangos tystiolaeth bod ei ddarpariaeth o ansawdd da.

Rhaid bod yr adolygiad neu’r gweithgarwch monitro wedi’i gynnal tra oedd y ddarpariaeth yn cael ei chyflwyno mewn lleoliadau y mae’r darparwr yn dymuno eu cynnwys yn ei gais am ddynodiad.

Os yw darparwr yn gweithio drwy ganlyniadau adolygiad er mwyn mynd i’r afael â materion a nodwyd, nodwch beth yw’r materion hynny, sut y maent yn cael eu hateb, a’r dyddiad y mae’r QAA wedi gofyn i’r materion hynny gael eu cwblhau. 



	Rhaid i'r darparwr gynnwys datganiad yn cadarnhau bod y corff llywodraethu, neu gorff cyfatebol:
· wedi cael adroddiad sy’n ystyried yr adolygiad sicrhau ansawdd allanol, neu gwybodaeth gyfatebol (os nad yw’r ddarparwr wedi cynnal adolygiad), ac
wedi cael sicrwydd bod cynllun gweithredu wedi'i roi ar waith a'i gyflawni fel y bo'n briodol, mewn partneriaeth gyda’r corff myfyrwyr. 
NEU os nad yw darparwr wedi cael unrhyw adolygiadau ansawdd allanol
· cadarnhad bod y corff llywodraethu, neu’r hyn sy’n cyfateb iddo, wedi derbyn adroddiad sy’n ystyried unrhyw argymhellion gan gyrff rheoleiddiol eraill, arholwyr allanol a chyrff dyfarnu a 
· sicrwydd y cymerwyd camau priodol i ymateb i’r argymhellion hynny, mewn partneriaeth â’r corff myfyrwyr.

	Dylai’r datganiad gael ei nodi yn yr adran hon o'r ffurflen a chyfeirio'n benodol at rôl y corff llywodraethu a'r bartneriaeth â’r corff myfyrwyr.

	Rhaid i'r darparwr fod wedi cyhoeddi datganiad lefel-uchel priodol ar sut y mae buddiannau'r myfyrwyr yn cael eu gwarchod:
	Rydym yn disgwyl i ddolen gael ei darparu yn yr adran hon o'r ffurflen i'r dudalen lle cafodd hwn ei gyhoeddi. Os caiff y wybodaeth hon ei darparu trwy wefan fewnol neu fewnrwyd, ac nid yw ar gael i Medr trwy’r ddolen honno, dylid atodi’r datganiad llawn i’r ffurflen hon.

	A yw unrhyw gyrsiau a gynhwysir yn rhan B o'r cais wedi'u hachredu gan Gorff Statudol a Rheoleiddio Proffesiynol?
	Cadarnhewch os yw'r cwrs wedi cael ei achredu gan Gorff Statudol a Rheoleiddio Proffesiynol.
Rhaid i'r darparwr gynnwys yr holl ddolenni perthnasol yn yr adran hon o'r ffurflen. 






Rhan D. Mae'r darparwr yn ariannol hyfyw (Paragraffau 53-71)


	Strwythur grŵp corfforaethol y sefydliad, gan gynnwys manylion holl gwmnïau neu sefydliadau’r grŵp (gan gynnwys is-gwmnïau, rhiant-gwmnïau/cwmnïau daliannol a mentrau cysylltiol neu ar y cyd).
	Dylai unrhyw naratif i ategu'r ddogfennaeth gael ei gwblhau yn yr adran hon.
Dylid cyfeirio at deitl y dogfennau a gyflwynir. 


	Datganiadau ariannol wedi'u harchwilio ar gyfer y 3 blynedd ddiwethaf.
	Dylid darparu datganiadau ariannol archwiliedig llawn, neu ddolen i wefan lle gellir dod o hyd iddynt yn gyhoeddus 
Dylid y cofnod cyllid wedi ei gyflwyno (dolen yn is) cynnwys y ffigurau yma.

	Rhagolygon ariannol sy'n cwmpasu'r amcangyfrif o'r flwyddyn gyfredol, ynghyd â rhagolygon am dair blynedd o leiaf (a ategir gan warant rhiant-gwmni os oes angen). 
	Dylid cyflwyno rhagolygon ariannol a sylwebaeth ategol gan ddefnyddio ffurflen dempled Medr. Cyfeiriwch at y canllawiau a templedi a ddarparwyd.
Pan fydd y darparwr eisoes wedi cyflwyno gwybodaeth gyfatebol i gorff arall, fel y Swyddfa Fyfyrwyr, gellir defnyddio'r ffurflen ac unrhyw sylwebaeth gysylltiedig a gyflwynwyd i'r corff hwnnw fel y cyflwyniad i Medr. Gwnewch yn siŵr fod sylwebaeth o’r fath yn cynnwys tybiaethau a wnaed yn y rhagolwg a sut mae risgiau ariannol yn cael eu rheoli. Yn yr amgylchiadau presennol, dylai hyn nodi’r tybiaethau sylfaenol sy’n effeithio ar niferoedd myfyrwyr yn glir, gan gyd-fynd â’r sefyllfa economaidd bresennol a sail resymegol ar gyfer unrhyw dwf. Os nad yw’r manylion hyn wedi’u cynnwys yn y sylwebaeth safonol, dylech gynnwys manylion atodol.

Pan fydd oedi cyn y dyddiad cyflwyno i Medr, disgwyliwn i'r darparwr ddarparu naratif a data, gan gynnwys cyflwyno cyfrifon rheoli sy'n nodi'r sefyllfa wedi'i diweddaru ar berfformiad dilynol i bontio'r bwlch. Dylai hyn gynnwys diweddariadau ar recriwtio myfyrwyr ac alldro ariannol. Gwnewch yn siŵr fod y rhagolwg tair blynedd mewn trefn fel y gallwn asesu cynaliadwyedd ariannol ar draws y cylch israddedig tair blynedd.

Gweler y canllawiau ar ffurflenni cyllid am y wybodaeth sy’n ofynnol ar gyfer grwpiau anghyfunol.


	Strategaeth a naratif ariannol. 
	Ar wahân, mae arnom angen esboniad o’r rhagdybiaethau sy'n sail i'r rhagolygon a sut y mae'r darparwr yn bwriadu cyflawni'r symudiadau sylweddol yn y rhagolygon, ynghyd ag esboniad o newidiadau sylweddol o'r datganiadau archwiliedig diweddaraf. Bydd hyn yn ein galluogi i asesu pa mor resymol yw'r "strategaeth".
Dylai unrhyw naratif i ategu'r ddogfennaeth gael ei gwblhau yn yr adran hon.
Dylai'r strategaeth gynnwys sut y mae'r sefydliad yn asesu ac yn adolygu ei gynaliadwyedd, gan gynnwys defnyddio asesiadau o gynaliadwyedd.
Dylid cyfeirio at deitl y dogfennau a gyflwynir.

	Lle y bônt ar gael, adroddiadau blynyddol archwilio mewnol ar gyfer y 3 blynedd ddiwethaf a/neu adroddiadau blynyddol y pwyllgor archwilio. Fel arall, unrhyw adroddiadau allanol sy'n rhoi sicrwydd ynghylch rheolaethau ariannol craidd, prosesau rheoli risg ac sy'n rhoi barn ar reolaeth fewnol ar y cyfan:
	Dylai unrhyw naratif i ategu'r ddogfennaeth gael ei gwblhau yn yr adran hon, ynghyd ag esboniad i nodi sut y gwnaethant gyflawni’r camau gweithredu a nodwyd yn yr adroddiad yn llwyddiannus.
Dylid cyfeirio at deitl y dogfennau a gyflwynir.
Dylai'r wybodaeth a gyflwynir ddangos bod y darparwr:
· yn meddu ar brosesau rheolaeth ariannol sy'n cael eu llywodraethu’n dda a'u rheoli'n ddigonol ac yn effeithiol,
· yn meddu ar systemau cadarn a chynhwysfawr ar gyfer rheoli risg a rheolaeth fewnol,
· yn cyflwyno gwybodaeth yn rheolaidd, yn gynhwysfawr ac yn gywir i uwch reolwyr priodol a'r rhai sy'n gyfrifol am lywodraethu.

	Llythyrau rheoli neu adroddiadau archwilio allanol ar gyfer y 3 blynedd ddiwethaf:
	Dylai unrhyw naratif i ategu'r ddogfennaeth gael ei gwblhau yn yr adran hon, ynghyd ag esboniad i nodi sut y gwnaethant gyflawni’r camau gweithredu a nodwyd yn llwyddiannus.
Dylid cyfeirio at deitl y dogfennau a gyflwynir.

	Gwybodaeth am broses pennu a monitro cyllideb y sefydliad, a'r broses ar gyfer cynhyrchu, dosbarthu a monitro cyfrifon rheoli:
	Dylai unrhyw naratif i ategu'r ddogfennaeth gael ei gwblhau yn yr adran hon.
Bydd hyn yn galluogi i ddeall sut y mae'r darparwr yn cynllunio ac yn rheoli gweithgareddau i aros yn hyfyw.
Dylid cyfeirio at deitl y dogfennau a gyflwynir.

	Lle y bônt ar gael, yr adroddiadau archwilio mewnol ar gyfer y 3 blynedd ddiwethaf ar systemau a phrosesau data AU a'r archwiliad allanol diweddaraf o ddata:

	Dylai'r darparwr ddangos tystiolaeth bod ganddo drefniadau effeithiol ar gyfer rheoli ac ansawdd data ac er mwyn sicrhau data a ddefnyddir i wneud penderfyniadau mewnol.
Dylai unrhyw naratif i ategu'r ddogfennaeth gael ei gwblhau yn yr adran hon, ynghyd ag esboniad i nodi sut y gwnaethant gyflawni’r camau gweithredu a nodwyd yn llwyddiannus.
Dylid cyfeirio at deitl y dogfennau a gyflwynir.

	Trosolwg byr o'r wybodaeth a gynhwysir fel rheol yn eu cyfrifon rheoli, pa mor aml y cynhyrchir y rhain a chyda phwy y cânt eu rhannu. Os nad yw'r sefydliad yn paratoi cyfrifon rheoli, disgrifiwch unrhyw brosesau perthnasol eraill:
	Dylai unrhyw naratif i ategu'r ddogfennaeth gael ei gwblhau yn yr adran hon.
Bydd hyn yn dangos a oes gan y sefydliad gyfrifon rheoli rheolaidd, dibynadwy, amserol a digonol neu wybodaeth yr un mor gadarn i fonitro perfformiad gweithredol ac ariannol.
Dylid cyfeirio at deitl y dogfennau a gyflwynir.


	Lle mae ar gael, yr adolygiad allanol diwethaf o effeithiolrwydd trefniadau llywodraethu:
	Dylai unrhyw naratif i ategu'r ddogfennaeth gael ei gwblhau yn yr adran hon, ynghyd ag esboniad i nodi sut y gwnaethant gyflawni’r camau gweithredu a nodwyd yn yr adolygiad yn llwyddiannus a manylion cynlluniau ar gyfer yr adolygiad nesaf.
Dylid cyfeirio at deitl y dogfennau a gyflwynir

	Lle nad yw wedi'i gynnwys yn y naratif uchod ar y strategaeth ariannol, strategaeth ystadau neu ddogfen gyfatebol, yn ogystal â gwybodaeth am fonitro perfformiad ystadau:
	Dylai unrhyw naratif i ategu'r ddogfennaeth gael ei gwblhau yn yr adran hon.
Byddai strategaeth yn helpu i ddarparu tystiolaeth o reoli'r ystâd mewn ffordd gynaliadwy.
Dylid cyfeirio at deitl y dogfennau a gyflwynir.

	Cadarnhad bod y darparwr yn dangos arferion llywodraethu da:
	Diwygiwch / dilëwch y datganiadau canlynol a rhowch wybodaeth ychwanegol, o dan (iii) isod, lle bo'n briodol:
(i) Mae'r sefydliad yn cadarnhau ei fod yn cydymffurfio/nad yw'n cydymffurfio ag egwyddorion y Cod Llywodraethu Addysg Uwch (Pwyllgor Cadeiryddion y Prifysgolion (2026)).

(ii) Mae'r sefydliad yn cadarnhau ei fod yn cydymffurfio/nad yw'n cydymffurfio ag egwyddorion Cod Llywodraethu Da Cymdeithas y Colegau (2024).

(iii) Mae'r sefydliad yn ymlynu wrth drefniadau llywodraethu amgen, sydd yr un mor gadarn ac mae'r wybodaeth ganlynol yn nodi'r trefniadau hyn (rhowch fanylion). 

(iv) Ni all y sefydliad ddangos ei fod yn ymlynu wrth drefniadau llywodraethu cadarn. Os nad yw'r darparwr wedi ymlynu wrth y safonau cydnabyddedig, a allwch egluro'r rheswm/rhesymau dros wyro oddi wrthynt a manylu ar y trefniadau amgen sydd ar waith. 

	Gwybodaeth am gyfranddalwyr/ llywodraethwyr/ ymddiriedolwyr allweddol i’w gwneud yn bosibl cynnal chwiliad gyda Thŷ'r Cwmnïau, lle bo'n berthnasol gallai hyn gynnwys rhestrau o gyfarwyddwyr sydd wedi’u hanghymhwyso:
	Dylai unrhyw naratif i ategu'r ddogfennaeth gael ei gwblhau yn yr adran hon.
Dylai'r wybodaeth hon gynnwys manylion eu sgiliau a'u profiad ynghyd â chadarnhad yn yr adran hon eu bod yn gymwys i weithredu naill ai fel cyfarwyddwyr neu ymddiriedolwyr ac nad ydynt wedi cael eu hanghymhwyso rhag gweithredu fel cyfarwyddwyr neu ymddiriedolwyr,
Bydd hyn yn galluogi Medr i asesu a yw'r darparwr yn cael ei berchnogi, ei reoli a'i redeg gan 'bersonau addas a phriodol'
Dylid cyfeirio at deitl y dogfennau a gyflwynir. 






Rhan E. Cyfraniad at fudd y cyhoedd (Paragraffau 72-88)


	Datganiad Budd y Cyhoedd

	Enw a chyfeiriad y darparwr
	Dylai datganiadau budd y cyhoedd fod yn ddogfennau ar eu pennau eu hunain a dylai enw a chyfeiriad y darparwr fod wedi’u nodi’n glir. 

	Partneriaeth gyda Myfyrwyr

	Rhaid i'r darparwr nodi sut y mae'n cydweithio gyda'r myfyrwyr, fel partneriaid, ar y cyrsiau y mae'n dymuno iddynt gael eu dynodi.
Wrth asesu'r adran hon o'r cais byddwn yn disgwyl deall:
· sut y mae'r darparwr yn adnabod blaenoriaethau ei ystod amrywiol o fyfyrwyr a sut mae'r blaenoriaethau hynny wedi goleuo amcanion y darparwr, a'r gweithgareddau a'r gwasanaethau y mae'r darparwr yn eu darparu.
· sut mae'r darparwr yn bwydo'n ôl i'w fyfyrwyr sut y mae wedi ymateb i'r blaenoriaethau a adnabuwyd gan ei ystod amrywiol o fyfyrwyr.


	Grwpiau heb gynrychiolaeth ddigonol

	Rhestrwch y grwpiau sydd heb gynrychiolaeth ddigonol y mae’r darparwr wedi nodi y bydd yn eu cefnogi'n benodol i sicrhau bod cyfle cyfartal i fyfyrwyr yn cael ei wella.


	Esboniad am ffocws y darparwr ar y grwpiau heb gynrychiolaeth ddigonol a nodwyd uchod

	Yn yr adran hon, mae Medr yn disgwyl i'r darparwr nodi'r data a'r dystiolaeth i esbonio pam fod y darparwr yn cefnogi pob un o'r grwpiau heb gynrychiolaeth ddigonol a nodwyd yn ei ddatganiad budd y cyhoedd.

	Amcanion, gweithgareddau a thargedau tanategol fel y maent yn berthnasol i gefnogi cyfle cyfartal a hyrwyddo addysg uwch

	Cyfle cyfartal

	Amcan
	Targed(au) ar gyfer 2027/28

	Dylai'r darparwr nodi pob amcan i wella cyfle cyfartal i'w fyfyrwyr. 

Rydym yn disgwyl i'r darparwr fod ag amcanion i ddenu myfyrwyr a chadw myfyrwyr o'r grwpiau heb gynrychiolaeth ddigonol y mae wedi'u nodi.
	Dylai'r darparwr gynnwys targedau ar gyfer 2027/28 i ddangos y cynnydd arfaethedig tuag at, ac uchelgais i, wella cyfle cyfartal. 
Rydym yn disgwyl i'r targedau:
· fod yn rhai CAMPUS, 
· cynnwys llinell sylfaen a ffigyrau a chanrannau i fesur yr amcanion, 
· canolbwyntio ar ddeilliannau yn hytrach nag allbynnau, a 
· dangos sut y mae'r darparwr yn bwriadu gwella o'i linell sylfaen. 


	Gweithgareddau a gwasanaethau a ddarperir i wella cyfle cyfartal yn 2027/28 

	Rhestrwch yr holl weithgareddau a gwasanaethau y mae'r darparwr yn bwriadu eu darparu yn 2027/2028 i wella cyfle cyfartal
Yn ein hasesiad o'r rhestr o weithgareddau a gwasanaethau bydd arnom eisiau deall sut y bydd y darparwr:
· yn cyfrannu at gyflawni'r amcan a chyrraedd y targed(au) cysylltiedig
· yn cefnogi'r grwpiau heb gynrychiolaeth ddigonol a nodwyd gan y darparwr 
· yn cefnogi myfyrwyr ym mhob lleoliad lle cyflwynir cyrsiau gan y darparwr
· yn ystyried arfer gorau

Byddem yn disgwyl i'r gweithgareddau a'r gwasanaethau gael eu nodi yn y ffordd ganlynol:
Yn 2027/28 byddwn yn:
·     
·   



	Hyrwyddo addysg uwch

	Amcan
	Targed(au) ar gyfer 2027/28

	Dylai'r darparwr nodi pob amcan i hyrwyddo addysg uwch. 
	Dylai'r darparwr gynnwys targedau ar gyfer 2027/28 i ddangos y cynnydd arfaethedig tuag at, a’r uchelgais i, hyrwyddo addysg uwch. 

Dylai targedau alluogi'r darparwr i fesur ei gynnydd a'i berfformiad.
Rydym yn disgwyl i'r targedau:
· fod yn rhai CAMPUS, 
· cynnwys llinell sylfaen, 
· canolbwyntio ar ddeilliannau yn hytrach nag allbynnau, a 
· dangos sut y mae'r darparwr yn bwriadu gwella o'i linell sylfaen. 

	Gweithgareddau a gwasanaethau a ddarperir i hyrwyddo addysg uwch yn 2027/28

	Rhestrwch yr holl weithgareddau a gwasanaethau y mae'r darparwr yn bwriadu eu darparu yn 2027/28 i hyrwyddo addysg uwch
Yn ein hasesiad o'r rhestr o weithgareddau a gwasanaethau, bydd arnom eisiau deall sut y bydd gweithgareddau a gwasanaethau:
· yn cyfrannu at gyflawni'r amcan a chyrraedd y targed(au) cysylltiedig
· yn cefnogi myfyrwyr ym mhob lleoliad lle cyflwynir cyrsiau gan y darparwr
· yn ystyried arfer gorau
Lle nad yw'r wybodaeth hon yn amlwg byddwn yn trafod hyn gyda'r darparwr.
Byddem yn disgwyl i'r gweithgareddau a'r gwasanaethau gael eu nodi yn y ffordd ganlynol:
Yn 2027/28 byddwn yn:
·    


	Buddsoddi i gefnogi budd y cyhoedd

	Rydym yn disgwyl i'r darparwr nodi'r cyfanswm sy'n cael ei fuddsoddi i gyflawni cyfraniad y darparwr at fudd y cyhoedd, a'r buddsoddiad hwnnw fel cyfran o gyfanswm yr incwm a gafwyd o ffioedd. 

	Esboniad ar gyfer amcanion, targedau a gweithgareddau'r darparwr

	Mae arnom angen i'r darparwr ddarparu esboniad byr o 
· sut y mae pob amcan a tharged yn cyd-fynd â dogfennau strategol allweddol y darparwr, gan gynnwys ei ddogfennau cynllunio corfforaethol ac unrhyw strategaethau cysylltiedig gan gynnwys, lle bo'n berthnasol, ei gynllun cydraddoldeb strategol, a
· sut y bydd y darparwr yn adolygu ei amcanion, ei dargedau a'i weithgareddau i wella ei gyfraniad at fudd y cyhoedd. 






Rhan F: Awdurdodi'r cais


Trwy awdurdodi'r wybodaeth a gyflwynir, mae'r corff llywodraethu, y bwrdd neu gorff cyfatebol yn cadarnhau:

i. bod yr wybodaeth a gyflwynir trwy hyn yn gywir ac yn gyfredol, ar adeg ysgrifennu, a’i bod yn seiliedig ar ddata y gellir ei wirio. 

ii. ei fod wedi gweld ac ystyried tystiolaeth briodol i ategu'r datganiadau a wneir yn y cais hwn.

iii. bod y darparwr yn wynebu risg isel o fethu am resymau ariannol dros y tymor canolig a hir. 

iv. Y bydd yn cael ei ddosbarthu’n gorff addysg uwch perthnasol ac y bydd angen ar unwaith iddo gydymffurfio â deddfwriaeth y Ddyletswydd Prevent pe bai ei gyrsiau’n cael eu dynodi.

v. bod y darparwr yn cydymffurfio â chanllawiau'r Awdurdod Cystadleuaeth a Marchnadoedd (CMA) ar gyfer addysg uwch.

vi. y bydd Llywodraeth Cymru a Medr yn cael eu hysbysu'n brydlon am unrhyw newidiadau i sefyllfa'r darparwr yn ystod cyfnod y dynodiad gan gynnwys materion llywodraethu a digwyddiadau difrifol a godwyd gyda'i brif reoleiddiwr, yr awdurdodau neu gorff dyfarnu.  

vii. na fydd yn hysbysebu argaeledd cymorth i fyfyrwyr ar gyfer myfyrwyr sy’n hanu o Gymru nes bod y dynodiad wedi'i gadarnhau.

	Cais i Medr

	Dyddiad cymeradwyo:
	

	Llofnod awdurdodedig:
	

	Enw mewn llythrennau breision:
	

	Dyddiad awdurdodi:

